Ignatius Cassis

Ignatius, vulgo Ignazio Cassis (natus die 13 Aprilis 1961) est medicus et politicus Helvetiae.

Natus est in pago Ticinensi, secundum fontes nonnullos Sessa in oppido,Vita apud parlamentum Helveticum per alios in nosocomio iuxta Castelrotto municipii Croglio,Ita en:wiki, fonte "ignaziocassis.ch" hoc tempore inaccessibili patre autem Italo cuius civitatem recepit. Apud Aviascam in eiusdem pagi educatus civitatem Helveticam anno 1976 accepit. Rebus medicis studuit apud universitatem Turicensem, deinde Lausannensem ubi gradum doctoris medicinae anno 1998 ascendit. Medicus meruit et in pago nativo et apud milites montanos Ticinenses. Praeses vicarius fuit foederationis medicorum Helveticorum ab anno 2008 usque in 2012. Sodalis factionis liberalis democraticae, legatus est Consilio Nationali ab anno 2007 annos decem, sed die 20 Septembris 2017 ad Consilium Foederale electus est, ubi curam rerum externarum die 1 Novembris eiusdem anni suscepit, successor Desiderio Burkhalter. Praeses meruit Confoederationis Helveticae anno 2022.

 Notae 

 Bibliographia 
 "FDP-Bundesratskandidat Cassis gibt italienischen Pass zurück" in Neue Zürcher Zeitung (25 Augusti 2017)

 Nexus externi 
 Vita apud parlamentum Helveticum

Categoria:Nati 1961
Categoria:Homines vivi
Categoria:Medici Helvetiae
Categoria:Politici Helvetiae
Categoria:Alumni Universitatis Turicensis
Categoria:Alumni Universitatis Lausoniensis
Categoria:Incolae pagi Ticinensis